Saad pühenduda oma äri edendamisele, samal ajal kui meie võtame enda kanda sinu ettevõtte värbamisväljakutsed.
Värbamispartner
Tere! Mina olen Riin. Minu kirg ja käivitajad on inimesed. Olen eestvedaja ja innustaja, meeskonnainimene. Alates 2018. aastast pakun personaliotsingu teenust oma ettevõttes Team Up. Koostöös hindan usaldust, ausust ja kvaliteeti. Minu edu mõõdupuuks on klientide ja kandidaatide rahulolu.
Varasemalt olen üle 15 aasta töötanud värbamise ja personalijuhtimise alal erinevates ettevõtetes. Suurima väärtusega kogemuseks pean Trafoteki tehase meeskonna loomist, kus 20 töötajaga ettevõte kasvas 5 aastaga 300 töötajani. Kõrghariduse omandasin Tallinna Tehnikaülikooli majandusteaduskonnas ja personalijuhtimise eriala Selfi Erakoolis. Lisaks olen täiendanud end paljudel personali-, juhtimis- ja turundusalastel koolitustel. Olen sertifitseeritud Thomas isiksuse hindamisvahendi kasutaja.
Pakume sulle nii avalikku otsingut läbi kuulutuse avaldamise, sihtotsingut läbi sobivatele kandidaatidele personaalse lähenemise kui ka personaalselt kujundatud värbamisteenust.
Analüüsime sinuga koos ettevõtte ja meeskonna vajadusi ning ootusi sobivale kandidaadile. Koostöös leiame spetsiifilised motivaatorid, miks sobiv kandidaat soovib sinu meeskonnas ja äris panustada. Kogutud ootuste, oskuste, isiksuse ja meeskonda sobivuse põhjal koostame otsitava töötaja ametiprofiili.
Loome atraktiivse töökuulutuse ja ettevõtte profiili Team Up kodulehe tööpakkumiste rubriigis, Facebooki ning LinkedIn lehel. Oleme sinu ettevõtte brändisaadikuks. Otsingu teostamiseks kasutame vastavalt vajadusele nii avalikku- kui ka sihtotsingut online kanalites, sotsiaalmeedias ja kontaktvõrgustikes.
Sobiva kvalifikatsiooniga kandidaatidega viime läbi põhjalikud intervjuud. Oskuste ja isikuomaduste väljaselgitamiseks kasutame teste, situatsiooniülesandeid ja muid asjakohaseid hindamismeetodeid. Isiksuse tööalase käitumise uurimiseks kasutame sageli Thomas meetodit, mis on kiire, täpne, töökeskne ja lihtsasti arusaadav.
Esitame sobivate lõppkandidaatide kohta kokkuvõtte koos omapoolse hinnangu ja soovitustega. Lisaks nõustame sind ka vast leitud töötaja sisse-elamise osas, sest töötaja edukas värbamine ei lõpe töölepingu sõlmimisega.
Team Up värbaja Riin Anton oli OÜ Paikre koostööpartneriks ettevõttele juhatuse liikme valikul. Koostöökogemus oli esmakordne ja väga positiivne. Usaldusväärsus tekkis juba eelkülastusest enne koostööpakkumuse saamist. Kooskõlastatud arusaamal, tähtaegadel ja eesmärkidel protsess kulges kavandatu kohaselt nõudmata tellija sekkumist. Lõppvalikuks esitatud materjalid kandidaatide kohta olid selged ja informatiivsed. Hea koostöö tulemusel Riinuga leidsime sobiva juhatuse liikme kandidaadi, kellega sõlmisime lepingu läinud aasta lõpupäevil.
Täname Riinu fokuseeritud ja proaktiivse koostöö eest!
Qvalitasel oli Team Up juhtimisel edukas personalijuhi otsingu konkurss. Arvestades tööjõuturul valitsevat kriitilist olukorda uute töötajate leidmisel õnnestus meie konkurss väga hästi. Kandideerijaid oli ca 60, kellest lõppvooru jõudnud oli kõik väga head kandidaadid. Samuti võib öelda, et konkursi ettevalmistamise ja läbiviimise käigus oli Qvalitase juhtkonna ja Team Up vahel vastastikune suurepärane koostöö ja teineteise mõistmine poolelt sõnalt. Kindlasti kasutame Team Up teenuseid ka edaspidi ja julgeme soovitada teistelegi.
Riin'i trump on tema oskus luua usaldav suhe juba esimesel kohtumisel. Nagu igas tööintervjuu situatsioonis on õhus kerge ärevus ja sellises olukorras kandidaati end võimalikult kiiresti usaldama panna on õnnestunud värbamisel ülioluline. Nimelt turvalises keskkonnas avame oma tegeliku olemuse, mis annab selguse, kas kandidaat sobib ametikohale või ei. Kuigi minu praegune kogemus põhineb intervjueeritava vaatest, suutis Riin minus personalijuhina tekitada soovi edasisele koostööle ka tellijana.
Team Up teenuseid aitasid disainida Tartu Ülikooli Pärnu Kolledži ettevõtluse ja projektijuhtimise eriala II kursuse tudengid. See sisaldas semestrijagu mõlemale poolele väljakutseid esitavat koostööd. Suur tänu noortele ja õppejõududele, Grete Männikus ja Gerda Mihhailova!
Iga kandidaat on meie jaoks oluline ja eriline. Soovime sulle pakkuda parimat teenindust samaväärselt tööandjatega. Oleme avatud, hoiame sind otsinguprotsessi käiguga kursis. Toetame ja nõustame sind, jagame nõu tööturu palgatasemete ja sulle sobivate karjäärivõimaluste kohta.